কয়েক বছর আগে একটি উন্নত জাতের গরুর চামড়া বিক্রি হতো কয়েক হাজার টাকায়। এখন সেই উন্নত জাতের গরুর চামড়া বিক্রি হচ্ছে মাত্র কয়েক শত টাকায়। একটি ছাগলের চামড়া বিক্রি হচ্ছে দশ-বিশ টাকায়। চামড়ার বাণিজ্যে কেন এই বিপর্যয়? কী এমন ঘটনা ঘটল যে, এই ব্যবসার এমন পরিণতি হলো? বিষয়টি ভাবনার। এবারো কোরবানিকেন্দ্রিক চামড়ার বাণিজ্যে বিপর্যয় দেখা দিয়েছে। দেশের বিভিন্ন স্থানে পানির দামে চামড়া বিক্রির খবর পাওয়া গেছে।